8.  โครงสร้างเงินทุน

1.  หลักทรัพย์ของบริษัท

บริษัทมีทุนจดทะเบียน 3,820,782,170 บาท เรียกชำระแล้ว 1,820,534,990 บาท แบ่งเป็นหุ้นสามัญ 182,053,499 หุ้น มูลค่าหุ้นละ 10 บาท ส่วนที่ยังมิได้เรียกชำระ เป็นการจดทะเบียนเพื่อเป็นการรองรับ

1.  การใช้สิทธิแปลงสภาพของหุ้นกู้แปลงสภาพจำนวน 135 ล้านหุ้น สำหรับเจ้าหนี้มีประกัน
    เจ้าหนี้เงินกู้ และเจ้าหนี้แห่งตราสารทางการเงิน เจ้าหนี้สิทธิเรียกร้องยังมีข้อต่อสู้อยู่กับบริษัท
    และเจ้าหนี้ผู้ออกหนังสือค้ำประกันเพื่อค้ำประกันโครงการก่อสร้างให้แก่บริษัท
    และเจ้าหนี้ผู้รับประโยชน์จากการค้ำประกันของบริษัทตามเกณฑ์และเงื่อนไขที่ระบุในแผนปรับโครงสร้างหนี้

2.  การแปลงหนี้เป็นทุนจำนวน 65 ล้านหุ้น
    สำหรับเจ้าหนี้ผู้ออกหนังสือค้ำประกันเพื่อค้ำประกันโครงการก่อสร้างให้แก่บริษัท
    และเจ้าหนี้ผู้รับประโยชน์จากการค้ำประกันของบริษัทตามเกณฑ์และเงื่อนไขที่ระบุในแผนปรับโครงสร้างหนี้

เมื่อวันที่ 27 ธันวาคม 2543 บริษัทได้เสนอขายหุ้นกู้แปลงสภาพ จำนวน 4,693,867 หน่วย ราคาที่เสนอขาย 100 บาทต่อหน่วย เป็นจำนวนเงิน 469,386,700 บาท โดยเป็นการแปลงหนี้เป็นหุ้นกู้แปลงสภาพ จำนวน 469,387,140.48 บาท โดยมีชื่อเฉพาะของหุ้นกู้ คือ “หุ้นกู้แปลงสภาพ บริษัท เนาวรัตน์พัฒนาการ จำกัด (มหาชน) ครั้งที่ 1 ครบกำหนดไถ่ถอนปี 2553” เป็นหุ้นกู้ไม่มีประกันและมีลำดับการชำระคืนในลำดับเดียวกันกับหนี้ไม่มีประกันและไม่ด้อยสิทธิของบริษัท อัตราดอกเบี้ยภายใน 4 ปีนับจากวันออกหุ้นกู้เท่ากับอัตราดอกเบี้ยร้อยละ 0.01 ต่อปี และหลังจาก 4 ปีนับจากวันออกหุ้นกู้เท่ากับอัตรา MLR ของธนาคารไทยพาณิชย์ จำกัด (มหาชน) อายุหุ้นกู้แปลงสภาพ 10 ปี ครบกำหนดไถ่ถอน 27 ธันวาคม 2553 ผู้ถือหุ้นกู้อาจใช้สิทธิแปลงสภาพได้ทุก ๆ วันที่ 30 มิถุนายน และวันที่ 31 ธันวาคม ของทุกปี โดยผู้ถือหุ้นกู้สามารถใช้สิทธิแปลงสภาพครั้งแรกได้ในวันสิ้นสุดครึ่งปีปฏิทินแรกภายหลังวันสิ้นสุดปีที่ 4 นับจากวันออกหุ้นกู้ (30 มิถุนายน 2548) การบังคับแปลงสภาพสามารถเกิดขึ้นได้ภายในวันที่ 27 ธันวาคม 2553 หุ้นกู้ 1 หน่วย สามารถแปลงสภาพเป็นหุ้นสามัญได้ 10 หุ้น ในราคาหุ้นละ 10 บาท

2. ผู้ถือหุ้น

รายชื่อผู้ถือหุ้นรายใหญ่ 10 อันดับแรก ณ วันที่ 31 ธันวาคม 2546

  ---------------------------------------- ------------- ------------ -------
  กลุ่มผู้ถือหุ้น                                 สัญชาติ         31 ธ.ค. 2546 

                                                         จำนวนหุ้นที่ถือ   %

  1. ธนาคารไทยพาณิชย์ จำกัด (มหาชน)           ไทย           31,703,735   17.41

  2. บมจ.พรีเมียร์เอ็นเตอร์ไพรซ์                 ไทย           9,040,117    4.97

  3. กองทุนเปิด อยุธยาทุนทวีปันผล                ไทย           6,949,300    3.82

  4. DBS Vickers Securities (Singapore)    Singaporean   5,362,909    2.95
  PTE Ltd.                                                            

  5. P.T.Bank Negara Indonesia (Persero)   Indonesian    5,151,564    2.83
  TBK, Singapore Branch                                               

  6. BNP Paribas Peregrine Securities PTE  Singaporean   5,151,564    2.83
  LTD-A/C Client                                                      

  7. นายมานะ กรรณสูต                        ไทย           4,858,663    2.67

  8. ธนาคารแห่งโนวาสโกเทีย                   Canadian      3,612,909    1.98

  9. กองทุนเปิด ไอเอ็นจี ไทย อีควิตี้ฟันด์           ไทย           3,588,200    1.97

  10.บริษัทบริหารสินทรัพย์ กรุงเทพพาณิชย์ จำกัด      ไทย           3,394,796    1.86
  ---------------------------------------- ------------- ------------ -------

3. นโยบายการจ่ายเงินปันผล

  บริษัทมีนโยบายจ่ายเงินปันผลไม่ต่ำกว่าร้อยละ 50 ของกำไรสุทธิ
  อย่างไรก็ตามภายใต้สัญญาปรับโครงสร้างหนี้
  บริษัทจะต้องจัดสรรกระแสเงินสดเพื่อชำระหนี้ตามลำดับการใช้เงินที่กำหนดไว้ในสัญญาปรับโครงสร้างหนี้
  คือ จ่ายชำระคืนเจ้าหนี้สถาบันการเงินตามลำดับก่อน

  สำหรับส่วนแบ่งกำไรในกิจการร่วมค้า จะมีเกณฑ์ในการแบ่งผลกำไร คือ การแบ่งผลกำไรทุกปี
  หรือเมื่องานเสร็จหรือตามที่ผู้ร่วมค้าจะพิจารณา ปัจจุบัน
  กิจการที่บริษัทร่วมค้าดำเนินการอยู่ ยังไม่มีการแบ่งปันผลกำไรให้แก่ผู้ร่วมค้า
  ภายใต้สัญญาปรับโครงสร้างหนี้
  บริษัทจะจัดให้บริษัทในเครือที่ถือหุ้นแต่ละรายจ่ายเงินปันผลเป็นจำนวนมากที่สุดที่สามารถทำได้ตามกฏหมาย
  ในกรณีที่บริษัทในเครือดังกล่าวมีเงินส่วนเกินงบประมาณและไม่ต้องจ่ายภาษีเพิ่มเติม